
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 3Rob/321/2008 6608209290 12. 02. 2026 JUDr. Ján Šulaj ECLI:SK:OSLC:2026:6608209290.2
Uznesenie Okresný súd Lučenec v spore žalobcu: H&M autoopravy – predaj s.r.o., so sídlom Jakubská cesta 1/A, 974 00 Banská Bystrica, IČO: 31 559 786 proti žalovanému: SLOVGLASS, a.s. “v konkurze“, naposledy so sídlom 13. januára, 987 01 Poltár, IČO: 31 618 634, o zaplatenie 2.896,98 Eur (87.274,50 Sk) s prísl., takto rozhodol: I. Konanie z a s t a v u j e . II. Žiadna zo strán n e m á
n á r o k na náhradu trov konania. odôvodnenie:
1. Na Okresnom súde Lučenec (ďalej len „súd“) sa viedol spor o zaplatenie 2.896,98 Eur s príslušenstvom. Uznesením č.k. 3Rob/321/2008-11 zo dňa 29.07.2008 súd konanie v zmysle § 47 ods. 1 zák.č. 7/2005 Z.z. o konkurze a reštrukturalizácii v znení neskorších predpisov prerušil, z dôvodu, že uznesením Okresného súdu Banská Bystrica sp.zn. 1K/18/2008 zo dňa 15.07.2008 bol na majetok dlžníka – žalovaného vyhlásený konkurz. 2. Lustráciou v Obchodnom registri súd zistil, že žalovaný – obchodná spoločnosť SLOVGLASS, a.s. bola na základe rozhodnutia Okresného súdu Banská Bystrica č.k. 1K/18/2008-537 zo dňa 21.03.2017, ktorým bol zrušený konkurz na majetok úpadcu SLOVGLASS, a.s. “v konkurze“ pre nedostatok majetku, z obchodného registra ex offo vymazaná. 3. Podľa § 470 ods. 1 zák.č. 160/2015 Z.z. Civilný sporový poriadok (ďalej len „CSP“) ak nie je ustanovené inak, platí tento zákon aj na konania začaté predo dňom nadobudnutia jeho účinnosti. 4. Podľa § 161 ods. 1 CSP ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 5. Podľa § 161 ods. 2 CSP ak ide o nedostatok procesnej podmienky, ktorý nemožno odstrániť, súd konanie zastaví. 6. Podľa § 61 CSP procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. 7. Podľa § 64 CSP ak strana zanikne počas konania skôr, ako sa konanie právoplatne skončilo, súd rozhodne, že v konaní pokračuje s jej právnym nástupcom. Ak právneho nástupcu niet, súd konanie zastaví. 8. Nakoľko žalovaný po začatí konania zanikol výmazom z obchodného registra a nemá právneho nástupcu, súd v súlade s § 64 CSP konanie z úradnej moci zastavil.
9. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 10. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 11. Nakoľko žalovaný zanikol po začatí konania, procesné zavinenie zastavenia konania nemožno pripísať žiadnej zo strán sporu, preto súd o trovách konania rozhodol podľa § 256 ods. 1 CSP a contrario tak, že žiadnej zo strán nárok na náhradu trov konania nepriznal. Poučenie: Proti tomuto rozhodnutiu je prípustné odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec, Dr. Herza 14, 984 37 Lučenec na Krajský súd Banská Bystrica, a to písomne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každý účastník dostal jeden rovnopis odvolania. Ak účastník nepredloží potrebný počet rovnopisov a príloh, súd vyhotoví kópie na jeho trovy.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2026:6608209290.2 (dáta aktuálne k 10. 11. 2026). Záväzné je znenie zverejnené súdom.




